laion/Wikipedia-Exotic huggingface dataset:
פנפורטה

פנפורטה (באיטלקית: Panforte) (שמה העברי: לחם צלבנים) היא עוגה איטלקית מסורתית שמקורה מהעיר סיינה שבטוסקנה מהמאה ה-13. עוגה מסורתית זו נאכלת בכל השנה, ומהווה קינוח מסורתי בחג המולד. משמעות המילה פנפורטה היא "לחם חזק" המתייחס לא לקושיה של העוגה, אלא לתיבול החזק שבה שכלל, לפי חלק מהמסורות, פלפל שחור. לפי סברה אחרת מקור השם במילה "פנפיפטו" -"panpepato" - "לחם פלפל". העוגה מוזכרת במסמכים משנת 1205 בהם מצוין שתושבי העיר נתנו את העוגה לנזירים ולנזירות בשבעה בפברואר באותה שנה כמעשר או מס. עוגה זו הייתה נפוצה בתקופת מסעות הצלב בשל עמידותה ושימשה את הצלבנים במסעותיהם. לפי אחת המסורות, העוגה המסורתית כללה 17 מרכיבים - כמספר רבעי העיר סיינה באותה עת: ובהם קמח, מים, דבש, סוכר, פירות כגון: מלון, לימון, קליפות לימון ותפוז, אגוזים ואגוזי מלך, שקדים, ותבלינים: כוסברה, קינמון, ציפורן, אגוז מוסקט, פלפל שחור ומשקה אלכוהולי. לחמנייה שחורה מנדלברויט מדיה וקבצים בנושא פנפורטה בוויקישיתוף אייל שני, עוגה לשלוש שנים באתר וואלה. מתכון באתר על השולחן פנפורטה באתר האיטלקי של ג'קומו דנית קימל, מגזין "שף", פנפורטה - עוגה לט"ו בשבט בניחוח איטלקי, באתר ynet, 12 בפברואר 2006 פנפורטה - עוגת תבלינים, פירות יבשים שוקולד לבן - אוכל - ynet / בני סיידא מתוך הספר "קלות ומהירות - עוגות", באתר ynet
באב אל-מנדב

באב אל-מנדב (בערבית: بَاب ٱلْمَنْدَب, תעתיק: בַּאבּ אלְמַ֫נְדַבּ, פירוש: 'שער הקינה') הוא מצר ים המפריד בין אסיה לאפריקה. המצר מקשר בין ים סוף בצפון, למפרץ עדן שבאוקיינוס ההודי מדרום. בצד האסייתי שוכנת תימן שבחצי האי ערב, ובצד האפריקאי ג'יבוטי ואריתריאה שבקרן אפריקה. משמעות שמו בערבית היא "שער הדמעות", וניתן לו, על-פי אגדה ערבית, בגלל האנשים הרבים שטבעו בו ברעידת האדמה, שגרמה להיפרדות אסיה מאפריקה. רוחבו כ-26 ק"מ. האי פרים שבתחומו מחלק את המצר לשניים, כשחלקו המזרחי – מצר איסכנדר – רוחבו כ-5 ק"מ ועומקו כ-30 מ', וחלקו המערבי – דקת אל-מאיון – רוחבו כ-20 ק"מ ועומקו המקסימלי מעל 300 מ'. סמוך לחופו האפריקני מצויים מספר איים קטנים, הידועים בשם "שבעת האחים" או "סוואבע". על פי תאוריות מודרניות בדבר מוצאו והתפשטותו של ההומו סאפיינס, החל המין האנושי את צעדיו הראשונים באפריקה, וממנה התפשט צפונה לאסיה דרך מצר באב אל-מנדב והאיים שבתחומו, כשענפים ממנו פנו מזרחה לאזור רוסיה וסיביר, וחלקים אחרים לאירופה. עם פתיחת תעלת סואץ לשיט ב-1869, עלתה חשיבותו האסטרטגית והכלכלית של באב אל-מנדב, כחלק מנתיב השיט המרכזי בין האוקיינוס ההודי והים התיכון. מדי שנה עוברות בו כ-20,000 ספינות, בנפח מטען של כ-400 מיליון טון. ב-2013 עברו במצר 3.8 מיליון חביות נפט (נפט גולמי ותזקיקיו) ביום, וזאת לעומת 2.9 מיליון חביות ביום ב-2009. עוד לפני פתיחת תעלת סואץ, התחוללו סביב באב אל-מנדב מאבקי שליטה, בעיקר בין המעצמות הקולוניאליות בריטניה וצרפת. האי פרים שבמצר, לדוגמה, נכבש על ידי צרפת כבר במאה ה-18, ומאז נכבש על ידי בריטניה ושוב על ידי צרפת, כשבהמשך צורף למושבה הבריטית עדן, ולבסוף לדרום תימן העצמאית. בשנת 2018 בהוראת נאסר שבאני, בכיר במשמרות המהפכה, כוחות החות'ים בתימן תקפו שתי מכליות נפט סעודיות בבאב אל-מנדב. ב-11 ביוני 1971 נפגעה בבאב אל-מנדב המכלית הישראלית "קוראל סי", שהפליגה בדגל נוחות ליברי, בפיגוע של החזית העממית לשחרור פלסטין. המחבלים התקרבו בסירת מרוץ אל המכלית וירו עליה עשר פצצות בזוקה, שחלקן פגעו בספינה וגרמו להתלקחות שתי דליקות. הדליקות כובו והמכלית שניזוקה המשיכה בהפלגתה לאילת. בעקבות התגברות איומי הטרור על השייט הישראלי דרך המצר, נשלח במאי 1972 לוחם המוסד ברוך מזרחי לתימן לאיסוף מידע על פעילות גורמי טרור שם. מזרחי נחשף בידי שירותי הביטחון התימניים, נעצר והוסגר למצרים, משם שוחרר לישראל במסגרת עסקת שחרור אסירים לאחר כשנתיים. במהלך מלחמת יום הכיפורים הכריזה מצרים על חסימת באב אל-מנדב בפני ספינות ישראליות. ההסגר נותר על כנו עד לחתימת הסכמי הפסקת האש, ב-11 בנובמבר 1973. במהלך מלחמת חרבות ברזל ב-2023, הכריז ארגון החות'ים מתימן על כוונתו לתקוף כל ספינה שתעבור במצר ובים סוף לכיוון ישראל, זאת עד הפסקת הלחימה ברצועת עזה. גרשון אוריון, מיצרי באב-אל-מנדב וחופש השייט, 'מערכות ים' 109, יולי 1972, עמ' 6. מדיה וקבצים בנושא באב אל-מנדב בוויקישיתוף U.S. Energy Information Administration, World Oil Transit Chokepoints, Updated 10 November 2014 באב אל-מנדב, באתר אנציקלופדיה בריטניקה (באנגלית) גרשון אוריון, מיצרי באב-אל-מנדב וחופש השייט, 'מערכות ים' 109, יולי 1972, עמ' 6. או ראס מנהלי (رأس منهلي) וגם "ראס באב אל-מנדב". תאוריות אלו מסתמכות על ענף באנתרופולוגיה הנקרא אנתרופולוגיה מולקולרית, החוקר את המתאם הגנטי בין גזעים שונים של המין האנושי.
טריזומיה 22

טריזומיה 22 היא פגם גנטי נדיר בו תאי הגוף נושאים שלושה עותקים של כרומוזום מספר 22 במקום שני עותקים. זוהי סיבה נפוצה להפלות טבעיות בשליש הראשון של ההיריון. טריזומיה זו נדירה למדי משום שמרבית העוברים הסובלים מטריזומיה 22 מלאה לא יתפתחו עד תום ההריון, אם כי מקרים בודדים דווחו בעבר. למעשה, נדיר שההיריון נמשך מעבר לשליש הראשון. ישנם מצבים של טריזומיה 22 לא מלאה המתבטאת רק בחלק מתאי הגוף (Mosaic trisomy 22). במצבים אלה ייתכן וההריון יסתיים בלידה אך העובר יוולד עם לקות. חומרת הלקות מושפעת ככל הנראה מאחוז התאים בגוף החולה שבהם ישנם שלושה עותקים של כרומוזום 22. תסמיניה של טריזומיה 22 מלאה בעובר מיוחסים בעיקר לתסמונת עמנואל. תסמונת זו נגרמת מטרנסלוקציה בין הכרומוזומים 22 ו-11, הווה אומר שחלקים מכרומוזום 11 עוברים לכרומוזום 22. התסמינים של טריזומיה 22 הם רבים ומגוונים, ומשתנים מחולה לחולה, כנראה בשל אחוזים שונים של תאים בגופם של החולים המכילים שלושה עוקים של כרומוזום 22. תסמינים אלו יכולים להיות: שינויים מבניים ואנטומיים: שינויים במבנה הפנים (פזילה, שינויים במבנה וצורת העיניים, האוזניים, האף, הלסת, והשפתיים), הפרעות במבנה האנטומי באזור האגן ובעצמות ומפרקים נוספים, כיפוף הפוך, ממדי גוף קטנים (בדרך כלל הראש והידיים), שינויים בצורת איברי המין ולקות בהתפתחות המינית כגון אינטרסקס, הפרעות באצבעות (אצבעות ארוכות, אצבעות מחוברות, בהונות הדומות לאצבעות, הפרעות במבנה וצורת הציפורניים), הפרעות במבנה וצורת פי הטבעת, עור עודף וקשקשים, צוואר קצר ומחובר ועודף עור בצוואר, אסימטריה חדה בגוף, הפרעות במבנה האיברים הפנימיים (בעיקר בכליות ובמערכת העיכול – כליה נוספת/חסרה או חוסר התפתחות/תפקוד כלייתי), הפרעות בחלל הבטן כגון בקע סרעפתי, שיער דליל. ציאניזיס (כיחלון) הפרעות נוירולוגיות: מבנה לקוי או חסר של המוח, התקפי פרכוס ואפילפסיה, פגיעה בהתפתחות השכלית ופיגור, חירשות, עין עצלה הפרעות לבביות (קרדיו-וסקולריות) עיכוב התפתחותי Trisomy 22 Is a Common Cause of Early Pregnancy Loss, Verywell Family (באנגלית) T. Heinrich, I. Nanda, M. Rehn, U. Zollner, E. Frieauff, J. Wirbelauer, T. Grimm, M. Schmid, Live-Born Trisomy 22: Patient Report and Review, Molecular Syndromology 3, 2013-1, עמ' 262–269 doi: 10.1159/000346189 Aline Nardelli, Larissa Valéria Laskoski, Andressa Fernanda Luiz, Maruhen Amir Datsch Silveira, Luciana Paula Grégio d’Arce, Occurrence of mosaic trisomy 22 and pericentric inversion of chromosome 9 in a patient with a good prognosis, BMC Medical Genomics 16, 2023-11-13, עמ' 286 doi: 10.1186/s12920-023-01709-2 Orphanet: Mosaic trisomy 22, www.orpha.net ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו.
חמלי סונלי

חְמֶלי סוּנֶלי (בגאורגית: ხმელი-სუნელი) היא תערובת תבלינים מעשבי תיבול מיובשים. היא פופולרית בגאורגיה ובכל הקווקז. מבין העשבים המרכיבים את החמלי סונלי הם: זרעי כוסברה עם מספר עשבי תיבול מיובשים כמו: שמיר (שבת ריחני), ריחן (בזיליקום), עלי כותרת של ציפורני חתול (משני הסוגים Calendula ו-Tagetes), עלי דפנה (Bay leaf), אזוב תרבותי (Marjoram), עלי חילבה (יכול גם להכיל זרעי חילבה), פטרוזיליה, זעפרן, קורנית, אזוב מצוי, נענע. כמו כן יכול גם להכיל ציפורן, קינמון, פלפל שחור, זרעי סלרי או פלפל חריף. תערובת זו היא מרכיב מסורתי בתבשילים הגאורגיים וברטבים שלה. כמו למשל בסציבי, חרצ'ו ואג'יקה. המטבח הגאורגי מדיה וקבצים בנושא חמלי סונלי בוויקישיתוף אליס ארנדט (1999), הבנת התיבול: איך לבשל עם עשבי תיבול, תבלינים וחומרי טעם אחרים, עמ' 242, באנגלית, מסת"ב 1560220317 ערך זה הוא קצרמר בנושא גאורגיה ובנושא מזון. אתם מוזמנים לתרום לוויקיפדיה ולהרחיב אותו.
דופן

האם התכוונתם ל... דופן התא – חלק בתא דופן (ימאות) – חלק מכלי שיט דופן (תואר אצולה) – תארם של יורשי העצר בממלכת צרפת
צינורית

האם התכוונתם ל... צינור דק קנולה (אנ') – צינור דק להחדרת נוזלים או לאיסוף דגימות מהגוף. צינורית הזנה – משמשת להזנה אנטרלית מבנה אנטומי דמוי צינור בגוף האדם ובגוף בעלי החיים צינוריות הנפרונים צינורית השופכה צינורית הדמעות מאפה קטן דמוי צינור צינורית – מטעמי המקרא שבספרי אמ"ת (צִנּוֹרִית֘) מסרגה קטנה (מיושן)
סלקציה

במהלך השואה, סלקציה היא פעולה שביצעו שלטונות גרמניה הנאצית כדי למיין ולנפות על ידי "טיהור חכם" יהודים שנחשבו "בלתי פרודוקטיביים" (לא יצרניים, כלומר חסרי כושר עבודה). אנשים שנכנסו לקטגוריה זו היו בדרך כלל בגיל העמידה, בעלי משפחות גדולות, ילדים, נתמכי סעד, נכים, חולים וזקנים. כל אלה גורשו למחנות ריכוז לצורך השמדה שיטתית שהחלה במאי 1942. היתר נוצלו ככוח עבודה עד לשחיקתם וקריסתם. בדרך דומה נערכו סלקציות בכניסה למחנות. התהליך הכפול נועד להטעות את היהודים, כחלק מאחיזת העיניים באמצעים שונים של התעמולה הנאצית, כדי שהיהודים יעלו ללא התנגדות לרכבות שהובילו אותם למחנות ההשמדה. גם במהלך שגרת חיי המחנות נערכו סלקציות כדי למיין ולהפריד בין אלה ששרדו והיו מסוגלים לעבוד עדיין לבין אלה שנחלשו - המוזלמנים. אלה שהצליחו להישאר בחיים המשיכו לעבוד עד המיון הבא, וחוזר חלילה. יהודים שהגיעו למחנה ועדיין לא עברו סלקציה. משמאל למטה נראים חפצים שאותם הביאו היהודים עמם. החפצים נשארו על ה"רמפה" עד לאחר שהיהודים עברו סלקציה ונשלחו לתאי הגזים או לעבודה כעובדי כפייה. אז נשלחו החפצים למחסנים בחלק של המחנה שנודע בשם "קנדה", אלבום אושוויץ, האתר יד ושם יהודים שעברו סלקציה במחנה אושוויץ-בירקנאו והוגדרו כ"לא כשירים לעבודה" ממתינים בחורשה בתוך המחנה לפני רציחתם, 27 במאי 1944, ארכיון התצלומים של יד ושם 4522, באתר יד ושם. ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
Misagh-2

ה-Misagh 2 (בפרסית: میثاق ۲, בתעתיק מדויק: מית'אק 2) הוא טיל קרקע אוויר נישא מתוצרת משרד ההגנה האיראני. הטיל בעל יכולת ביות תת-אדומה, והוא גרסה מעודכנת של הטיל Misagh-1. בדומה לקודמו, הטיל מבוסס על טכנולוגיה סינית. שר ההגנה האיראני השיק את הייצור ההמוני של הטיל החדש ב-5 בפברואר 2006. הטיל מהווה למעשה העתק איראני של ההעתק הסיני של ה-SA-16, שהוא אחד מטילי הכתף המסוכנים ביותר שקיימים כיום[דרוש מקור]. קיימות הערכות שכמה טילים כאלה הגיעו אל חזבאללה ואל ארגוני הטרור בעזה[דרוש מקור]. Misagh-1 מדיה וקבצים בנושא Misagh-2 בוויקישיתוף Iran Daily ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
ברק פלג

ברק פלג (נולד ב-16 ביוני 1972 בקיבוץ לביא) הוא כדורסלן עבר ישראלי ומאמן כדורסל. כשחקן שיחק בליגת העל בכדורסל עד לפרישתו בסיום עונת 2009/2010. פלג שיחק כקלע, וגובהו הוא 194 סנטימטרים. פלג היה אחד השחקנים הישראלים הבולטים בליגת העל בסוף שנות ה-90 ותחילת שנות ה-2000 שלא שיחקו במדי מכבי תל אביב. פלג נולד בקיבוץ לביא שבגליל התחתון, שם גם גדל והתחנך. הוא שיחק כדורסל שנים רבות בקבוצות הילדים והנוער "אליצור לביא" והצטיין בהן יחד עם אחיו הגדול. ב-1990 פלג התנדב לשרת בצה"ל בסיירת מטכ"ל. הוא שירת ביחידה ארבע שנים ושימש על תקן קצין כסגנו של הרצי הלוי שהיה באותה עת מפקד פלוגת ההכשרות. הוא ממשיך בשירות מילואים ביחידה. כתוצאה מהשירות הצבאי שכלל שנת קבע, פלג החל את הקריירה שלו ככדורסלן מקצועי רק בגיל 22. בעונת 1994/1995 הוא העפיל עם הפועל צפת לליגת העל, ובין 1996 ל-2000 שיחק במדי מכבי רעננה, ועזר לה להשתלב בצמרת הליגה. פלג שיחק גם במדי הפועל ירושלים והפועל גליל עליון. מ-2003 ועד לפרישתו בסיום עונת 2009/2010, פלג שיחק בליגת העל רק בקבוצת עירוני נהריה, למעט עונה אחת (2008/2009) בה הוא שיחק בהפועל עפולה מהליגה הלאומית. בעונת 2013/14 פלג שיחק בהפועל עכו שסיימה את אותה עונת משחקים במקום הראשון בליגה א' צפון ועלתה לליגה הארצית. בעונת 2015/16 הוא שיחק בעמק יזרעאל, בנוסף לתפקידו כמאמן של קבוצת מכבי עירוני רעננה. מעונת 2010/2011 שימש כעוזר מאמן בקבוצת הכדורסל הפועל גלבוע גליל, שם עבד תחת ליאור ליובין ושרון דרוקר, ובשנת 2013 חזר לשחק כדורסל למשך עונה אחת בקבוצת הכדורסל הפועל עכו תוך שילוב בין שני המקצועות. ב-20 ביוני 2014 קודם להיות מאמנה של קבוצת הכדורסל הפועל גלבוע גליל כיורשו של קודמו בתפקיד, שרון דרוקר. בעונת 2015/16 מונה פלג למאמנה של מכבי רעננה מהליגה הלאומית. ב-27 באפריל 2018 מונה למאמן מכבי חיפה. במרץ 2019, מחזור אחד לפני פתיחת משחקי הפלייאוף בליגה הלאומית, וכשהקבוצה במקום החמישי בלבד, פוטר פלג ממכבי חיפה. בנוסף, מונה פלג למנהל מחלקת הנוער של עירוני קריית אונו. בפברואר 2020 מונה למנהל המקצועי של הפועל נעם מגדל העמק. בקיץ 2020 מונה למאמנה של הפועל גליל עליון-קריית שמונה מהליגה הלאומית במקומו של אבישי גורדון. ב-15 ביוני 2021 עלתה קבוצתו לליגת העל בכדורסל, לאחר ניצחון על הפועל עפולה בסדרה של חמישה משחקים. ב-24 ביוני 2024 סיים פלג את תפקידו כמאמנה של הפועל גליל עליון. פלג נשוי ואב לארבעה. מתגורר במושב ציפורי. למרות גילו המבוגר יחסית, במלחמת חרבות ברזל התגייס לשירות המילואים. פרופיל, באתר eurobasket פרופיל, באתר פיב"א אהוד כהנים, פלג: העולם ממנו באתי הפך אותי לשחקן טוב יותר, באתר ynet, 22 ביולי 2010 עירד צפריר, "ארגז הכלים שקיבלתי ביחידה תרם לי הרבה יותר משפגע בי בקריירה", באתר הארץ, 9 באוקטובר 2016 בן סרטני, "הבסיס להצלחה - ההשקעה בבנייה בקיץ", באתר ישראל היום, 12 באפריל 2017 דובי פיק, ‏הפועל גלבוע/גליל הודיעה: ברק פלג מונה למאמן, באתר ONE‏, 20 ביוני 2014 באור שקדי‏, סוגר מעגל: ברק פלג מונה למאמנה של מכבי רעננה, באתר וואלה, 24 ביולי 2015 איתן גליקמן, ברק פלג מונה למאמן מכבי חיפה, באתר ynet, 27 באפריל 2018 כפיר חודרה, ‏ברק פלג שוחרר ממכבי חיפה, רועי חגאי מועמד, באתר ONE‏, 29 במרץ 2019 גיא גפן, בכדורסל הברק מכה פעמיים: ברק פלג מנצח על הנוער בקריית אונו, באתר אונו News, ‏28 במאי 2018 יצחק סולומון, כדורסל: סוף סוף ניצחון להפועל נעם מגדל העמק, באתר blinker‏, 23 בפברואר 2020 כפיר אדר, ‏גורדון עוזב את גליל עליון, ברק פלג יחליפו, באתר ONE‏, 25 ביוני 2020 טעם של פעם: גליל עליון חזרה לליגת העל, באתר ערוץ הספורט, 16 ביוני 2021
שירות דוב

שירות דוב הוא ביטוי המתאר ניסיון לפתור בעיה באופן המקלקל עוד יותר את מצב העניינים. נאמר על אדם המזיק מתוך כוונה לעזור, שהוא "נותן שירות דוב". מקור הביטוי במשל שנכתב במקור במזרח והוצג לראשונה למערב על ידי ז'אן דה לה פונטן. הביטוי מופיע במשל מהמאה ה-17 מאת הסופר הצרפתי ז'אן דה לה פונטן: הָיֹה הָיוּ אָדָם וְדֹב אֲשֶׁר הָפְכוּ לַחֲבֵרִים קְרוֹבִים וְהָיוּ אִישׁ לְרֵעוֹ תָּמִיד עוֹזְרִים. בְּאַחַד הַיָּמִים, כַּאֲשֶׁר יָשַׁן הָאָדָם, רָאָה הַדֹּב זְבוּב עַל חָטְמוֹ שֶׁל הַנִּרְדָּם. מִתּוֹךְ כַּוָּנָה טוֹבָה לְגָרֵשׁ אֶת הַמִּטְרָד הַמֵּצִיק, פֶּן זֶה עַל חֲבֵרוֹ יָעִיק, הֵרִים הַדֹּב אַדִּיר־הַמֵּמַדִּים סֶלַע וְהֵטִיחוֹ לְעֵבֶר הַזְּבוּב בְּאוֹתוֹ הָרֶגַע. מוּבָן שֶׁהַזְּבוּב הַזָּרִיז חָמַק לְלֹא בְּלִימָה – וְאַפּוֹ שֶׁל הַיָּדִיד נִמְחַץ מִן הַמַּהֲלוּמָה. — ז'אן דה לה פונטן משל זה עובּד ותורגם לרוסית בידי איבן אנדרייביץ' קרילוב ב"משלי קרילוב", והנה מוסר ההשכל: עֶזְרָה בִּשְׁעַת־הַדְּחָק – אֵין שַׁי יָקָר מִמֶּנָּה, אַךְ לֹא אִישׁ וָאִישׁ בְּשֵׂכֶל יוֹשִׁיטֶנָּהּ. אוֹי לְעֶזְרַת טִפֵּשׁ טוֹב־לֵב: הוּא מְסֻכָּן מִכָּל אוֹיֵב. — משלי קרילוב ברפואה, שבה טעות עלולה לגרום נזק רב, מקובל הכלל פרימום נון נוקרה (ובלטינית: Primum non nocere), ומשמעותו: ראשית, אל תגרום נזק. הכלל מבטא עיקרון מהותי של האתיקה הרפואית, והוא משמש לפחות מאז 1860 כתזכורת לעוסקים ברפואה, כי לפעולות הנעשות מתוך כוונות טובות עלולות להיות תוצאות לא רצויות. אמרות אחרות המבטאות כוונה זו: "הדרך לגיהנום רצופה כוונות טובות" ו"בא לברך ויצא מקלל". מדיה וקבצים בנושא שירות דוב בוויקישיתוף "משלי קרילוב" בתרגום חנניה רייכמן, הוצאת נ. טברסקי, מהדורה ט"ז, 1963. ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
עוגת יום הולדת

עוגת יום הולדת היא עוגה שמוגשת ונאכלת כחלק מחגיגת יום ההולדת במקומות שונים ברחבי העולם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נהוג לעטר את העוגה בנרות שמספרם כגילו של חוגג יום ההולדת, כגילו ועוד נר נוסף לציון השנה הבאה או "למזל", או בנרות בצורת ספרה או ספרות המרכיבות את הגיל. בחלק מהתרבויות, נהוג שחוגג יום ההולדת מכבה את הנרות ומביע משאלה. נהוג להגיש את העוגה תוך שירת השיר "יום הולדת שמח". יש המעניקים את פרוסת העוגה הראשונה למי שחוגג את יום ההולדת. העוגה יכולה להיות מכל סוג שהוא. לעיתים היא מעוטרת באופן המסמל את האירוע או את האישיות, העיסוק או התחביבים של חתן או כלת יום ההולדת. עוגת יום ההולדת הפופולרית ביותר לילדים היא עוגת שוקולד חלב (מכונה גם "כושית") מעוטרת באבקת סוכר ובסוכריות קונפטי. לעיתים, יש גם עוגות יום הולדת לאירועים מיוחדים לציון מועדים של ארגונים או מוסדות שונים. יעל גרטי, אין חגיגה בלי עוגה: המדריך לעוגות יום הולדת, באתר ynet, 16 ביולי 2010 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
עוגת היער השחור

עוגת היער השחור (בגרמנית: Schwarzwälder Kirschtorte - "עוגת דובדבנים של היער השחור") היא עוגה הנפוצה בכל רחבי העולם המערבי. מקור עוגה זו בגרמניה, משם היא נפוצה לארצות הברית וקנדה. שמה העברי הוא תרגום של השם האנגלי: Black Forest gateau או Black Forest cake. עוגת היער השחור היא עוגת שוקולד בת מספר שכבות שביניהן קצפת ודובדבנים. העוגה מעוטרת בקצפת, פתיתי שוקולד ודובדבנים מסוכרים. נהוג להרטיב את שכבות העוגה בקירש או רום. מקורה של העוגה בקינוח שהיה מקובל בדרום גרמניה, באזור היער השחור וכלל דובדבנים, שמנת וקירש. העוגה נוספה לקינוח זה מאוחר יותר, ככל הנראה בשווייץ, בקנטון צוג, שם נעשה הקינוח עם עוגה קשה המורטבת בקירש. גרסה שונה במעט קיימת בקנטון בזל-לנדשאפט. הקונדיטור ג'וזף קלר טוען כי המציא את עוגת היער השחור בצורתה הנוכחית בשנת 1915 והגיש אותה לראשונה בקפה אגנר (Café Agner) שבבאד גודסברג (כיום שכונה בבון), אולם היסטוריונים חלוקים על קביעה זו. מתכון העוגה הופיע לראשונה בספר הבישול Konditorei-Spezialitäten und wie sie entstehen משנת 1934 שיצא לאור בדרזדן. העוגה הייתה פופולרית בברלין, אוסטריה ושווייץ. במהלך עשר השנים הבאות הפכה העוגה פופולרית ברחבי גרמניה. בשנות ה-50 של המאה ה-20 החלה לצבור פופולריות בצפון אמריקה. בשנות ה-70 הפכה העוגה פופולרית בישראל, אולם פופולריות זו דעכה בשנות ה-90. במשחק המחשב פּוֹרטָל 1 עוגת היער השחור היא הפרס אותו מבטיחה הבינה המלאכותית המעורערת בנפשה, GLaDOS, לשחקנית אם תצליח לפתור את כל החידות. אחת מליבות הבינה המלאכותית אותן משמידה השחקנית בקרב הסיום מקריאה בקול מונוטוני את המתכון לעוגה. מדיה וקבצים בנושא עוגת היער השחור בוויקישיתוף מתכון באתר על השולחן עוגת היער השחור - אוכל - ynet /, באתר ynet מורן איטר, עוגת היער השחור - עם תותים, באתר nrg‏, 28 בנובמבר 2013
ז'אן בודל

ז'אן בודל (בצרפתית: Jean Bodel; סביבות 1165? – סביבות 1210?) היה משורר צרפתית עתיקה שכתב כמה מן השירים על מעללי גבורה. הוא חי באטרכט שבצפון צרפת. בודל כתב את ה- Chanson de Saisnes, על אודות מלחמתו של המלך קארל הגדול עם הסאקסונים ומנהיגם וידוקינד, שאותו בודל מכנה Guiteclin. בנוסף, הוא כתב מחזה נפלאות שנקרא Jeu de Saint Nicolas, המספר כיצד סיינט ניקולס הכריח כמה גנבים להשיב רכוש הגנוב לבעליו. בודל היה האדם הראשון, ככל הידוע לנו, שסיווג את הרעיונות האגדתיים והמחזורים הספרותיים הידועים בספרות הביניימית אל תוך "שלושה חומרים"; ה-"חומר של רומא", או סיפורם מחדש של סיפורים מהקלאסיקה; "החומר של בריטניה", המתייחס למלך ארתור; וה"חומר של צרפת", הכולל את המלך קארל הגדול והפלאדינים שלו. בשנת 1202, בודל חלה בצרעת ונכנס למושבת-מצורעים, שם נפטר מהמחלה בשנת 1210. ז'אן בודל, באתר אנציקלופדיה בריטניקה (באנגלית) Samuel N. Rosenberg, Margaret Switten, Gerard Le Vot. (1997). Songs of the Troubadours and Trouveres: An Anthology of Poems and Melodies, Garland Reference Library of the Humanities. Routledge; Har/Com edition. ISBN 978-0815313410 John W. Baldwin. (1996). The Language of Sex: Five Voices from Northern France around 1200, The Chicago Series on Sexuality, History, and Society. University of Chicago Press. p.37. ISBN 978-0226036144
דובדבן מסוכר

דובדבן מסוכר הוא דובדבן משומר ומסוכר העשוי מדובדבנים בעלי צבע בהיר (בעיקר מזני רויאל אן, רנייה וגולד). הדובדבנים משומרים בתמיסת מלח, תמיסת גופרית דו-חמצנית או באלכוהול ולאחר מכן בתמיסה הכוללת סירופ סוכר, חומרי טעם וריח מלאכותיים, ממתיקים וצבעי מאכל. באופן מסורתי הדובדבנים המסוכרים הצבועים אדום הם בטעם שקדים, ואילו אלה הצבועים ירוק הם בטעם מנטה. בהמשך התהליך מחוממים הדובדבנים ועוברים תהליך העושה אותם למבריקים, נטבלים בגלוקוז ומיובשים על מנת ליצור את הזיגוג. דובדבנים אלה נמכרו לראשונה בארצות הברית בסוף המאה ה-19, ובשנת 1912 הגדיר לראשונה מנהל המזון והתרופות האמריקאי את הליך ייצור הדובדבנים המסוכרים. במקור שומרו הדובדבנים באלכוהול אולם בשל האיסור על מכירת האלכוהול בארצות הברית החל משנת 1920 פיתח פרופסור ארנסט ויגאנד (Ernest H. Wiegand) מאוניברסיטת מדינת אורגון את תהליך היצור המקובל כיום, הכולל תמיסת מלח. דובדבנים מסוכרים משמשים כעיטור לקוקטיילים ועוגות, מילקשייקים וגלידות. מדיה וקבצים בנושא דובדבן מסוכר בוויקישיתוף ההיסטוריה של הדובדבן המסוכר (באנגלית) יצירת דובדבן מסוכר (באנגלית)
עיטורי קוקטייל

עיטורי קוקטייל הם קישוטים המעטרים קוקטיילים כחלק מהאופי הצבעוני של הקוקטייל. העיטורים נועדו הן להוסיף צבע וצורה לקוקטייל, והן, כאשר מדובר בעיטורים אכילים, להוסיף טעם. מקובל לעטר קוקטיילי רום בעיטורי פירות ובעיקר פירות טרופיים על מנת להוסיף טעמים מתוקים לקוקטייל. עיטורי טקילה מעוטרים לרוב בעיטורי פירות הדר - לימון ותפוז שנועדו להוסיף צבע צבעוני לקוקטייל השקוף וטעם חמצמץ. משקאות על בסיס ג'ין ווודקה מעוטרים בעיקר במאכלים בעלי טעמים חמוצים או חריפים (זיתים, בצלי פנינה) או לחלופין טעמים מתוקים של תפוז או דובדבן מסוכר. משקאות על בסיס ויסקי או ברנדי נהוג שלא לעטר - ובכל מקרה שלא להוסיף להם טעמים (העיטורים הם עיטורים לא אכילים). עיטורים אלה, אף שנועדו בעיקר כקישוט, מהווים חלק בלתי נפרד מהקוקטייל ומוספים לקוקטייל כחלק ממכלול הטעמים המרכיבים אותו: דובדבנים מסוכרים זית (לרוב ממולא גמבה) בצלצלי פנינה לימון או ליים פרוס, או קליפת לימון עלי מנטה תפוז פרוס, או קליפת תפוז אננס כתר מלח גס או כתר סוכר הנדבק לשפת כוס הקוקטייל חסילון דובדבן מסוכר זית לימון פרוס סליל ליים תפוז, מנטה, וליים קוקטייל מאי תאי מעוטר באננס חסילון בבלאדי מרי פטל בקוקטייל שמפניה עיטורים אלה משמשים לקישוט בלבד ואינם למאכל. העיטורים כוללים: חיות פלסטיק המוצמדות לקצה הכוס. שרשראות עשויות חרוזים - עיטורים אלה מקובלים בניו אורלינז במסגרת קרנבל המארדי גרא. מטריות קוקטייל עשויות נייר קשיות שתייה בעלות צורות יוצאות דופן או צבעים יוצאי דופן. דגלים עיטורים נוצצים קוף קוקטייל מטריית קוקטייל קשית שתייה אלכוהול משולהב עיטורים שונים מקל מנצנץ שעליו דובדבן מסוכר וקשית שתייה קוקטייל עיטורי מזון מדיה וקבצים בנושא עיטורי קוקטייל בוויקישיתוף
מדליית דייווי

מדליית דייווי (באנגלית: Davy Medal) היא מדליית ברונזה, אשר מוענקת מדי שנה על ידי החברה המלכותית בלונדון מאז שנת 1877. המדליה מוענקת לאיש או אישים על "גילוי חשוב בצורה בולטת שאירע בעת האחרונה בכל ענף בכימיה". המדליה קרויה על שם האמפרי דייווי, כימאי בן המאה ה-19. למדליה מצורף מענק בן 2,000 לירות שטרלינג, נכון לשנת 2020. המדליה הוענקה לראשונה לרוברט בונזן וגוסטב קירכהוף, על מחקריהם ותגליותיהם בניתוח ספקטרום. מדיה וקבצים בנושא מדליית דייווי בוויקישיתוף אתר האינטרנט הרשמי של מדליית דייווי דף החברה המלכותית עם מידע על המדליה רשימת הזוכים
ישיבת אור אלחנן

ישיבת אור אלחנן - "אהל תורה" ברנוביץ' היא ישיבה גדולה חרדית-ליטאית בירושלים, שאליה מסונפות מספר ישיבות קטנות ברחבי הארץ. נכון ל-2024 לומדים בה כ-400 תלמידים בשנת ה'תשל"ט (1979) עלה לישראל הרב אלעזר שמחה וסרמן מלוס אנג'לס שבארצות הברית, שם עמד בראשותה של ישיבת "אור אלחנן דקליפורניה" שנוסדה על ידו על שם אביו, הרב אלחנן וסרמן, ולזכר ישיבת "אהל תורה" שהוקמה על ידי אביו בעיר ברנוביץ' שבליטא בשנת ה'תרפ"א (1921). עם עלותו ארצה, העביר את הישיבה בלוס אנג'לס לרשותה של ישיבת חב"ד בעיר, בתנאי ששמה יישמר. הרב וסרמן רצה להציב גלעד לאביו, באמצעות הקמתה של ישיבה שתתנהל על פי מתכונתה של הישיבה בברנוביץ'. הוא מינה את הרב מאיר חדש, ששימש כמשגיח בישיבות חברון ו"עטרת ישראל", למנהל הרוחני הראשי של הישיבה, ואת בנו, הרב משה מרדכי חדש, לראש הישיבה. לאחר פטירת הרב משה מרדכי בתמוז ה'תשע"ו, מונו בנו הרב חיים אריה חדש וחתנו הרב צבי אליעזר וינפלד לראשי הישיבה. אחיו של הרב משה מרדכי, הרב נפתלי חדש, הוא המנהל הרוחני, על צוות הישיבה נמנים הרבנים ר' שמריהו גרוסנס, ר' זלמן גודמן ר' מרדכי סומפולינסקי, ר' אברהם פוזן, והרב צבי פסח כהן (בנו של הרב דוד כהן וגיסם של ראשי הישיבה) הרב עמנואל שחר, הרב יהושע ארלנגר, הרב אפרים פולק. כמו כן מכהנים כמשגיחים בישיבה הרב שמואל כהן, הרב וילנר, הרב אליהו אורלנסקי, הרב מאיר אמסלם, הרב משה פרידליס והרב אליהו גל עזר. הישיבה התחילה את דרכה בבניין שכור בשכונת עזרת תורה בירושלים, עם קבוצה של בחורים יוצאי ישיבות חברון, בית התלמוד ואחרות. שיטת הלימוד בישיבה קיבלה את צביונה של ישיבת חברון מבחינת סדר היום ומסכתות התלמוד הנלמדות. תפילות הימים הנוראים של ראש הישיבה, הרב משה מרדכי חדש, ולאחר פטירתו - הרב חיים אריה חדש, מושכות לישיבה מאות אנשים. כיום מבנה הישיבה נמצא בשכונת רוממה בירושלים. בשנת תשנ"ג עברה הישיבה למבנה קבע בשכונת רוממה עילית שבירושלים. בישיבה הגדולה כ-380 בחורים (נכון לשנת 2024), וכן כולל שמונה כשמונים אברכים. כן נמנים עם תלמידי המוסדות, עוד מאות אחדות של בחורים בישיבות קטנות המסונפות אליה: באחוזת ברכפלד שבמודיעין עילית שבראשה עומד הרב סומפולינסקי, בשכונת גבעת שאול בירושלים שבראשה הרב משה בונים קראוס, בטבריה שבראשה הרב אחיקם שבח ובישיבה הקטנה "כנסת מאיר" (ראו להלן). כמו כן מפעילה הישיבה את המכון להוצאת ספרים "אוהל תורה ברנוביץ'", העוסק בעיקר בעריכת והדפסת ספריו של הרב אלחנן וסרמן. וכן ספרי "מראה מקומות" על הש"ס. כנסת מאיר היא ישיבה קטנה ליטאית שהוקמה בשנה 1996 בראשון לציון. הישיבה הוקמה על ידי הרב משה מרדכי חדש ונקראת על שם אביו הרב מאיר חדש. הישיבה מנוהלת על ידי המשגיח הרב מאיר מילוא, וראש הישיבה הרב שמעון בן ציון ברוורמן, הישיבה ממוקמת בשיכון המזרח ברחוב עזרא. בתחילת דרכה הייתה בשיכון קאליב הסמוך. לישיבה פנימיה שמיועדת לבחורים שגרים הרחק מהמקום. הכנסת ספר תורה לישיבה-אתר כיכר השבת ישיבת אור אלחנן (ירושלים), דף שער בספרייה הלאומית מנחם קולדצקי, כִּי הֵם חַיֵּינוּ וְאֹרֶךְ יָמֵינוּ > 'המחדש' מציג: מפת הרישום של עולם הישיבות לאלול תשפ"ד, באתר המחדש, ‏7 בספטמבר 2024